איריס איריסיה קובליו

**איריס איריסיה קובליו** (נולדה ב-20 במרץ 1959 בתל אביב) היא ציירת, משוררת ומוזיקאית ישראלית. עבודותיה הוצגו, בין היתר, בתערוכות במוזיאון ישראל.

## ביוגרפיה
### ראשית חייה והשכלה
איריס איריסיה קובליו נולדה להורים ניצולי שואה ממוצא רומני ולמדה בתיכון תלמה ילין.

איריס היא בעלת תואר ראשון בספרות עברית מאוניברסיטה העברית בירושלים ותואר ראשון נוסף מאקדמיה למוסיקה ולמחול בירושלים, במגמת קומפוזיציה (סיימה ב-1987). בוגרת תואר שני בציור באוניברסיטת פנסילבניה בפילדלפיה, שבארצות הברית, בהדרכתו של האמן ניל וליבר  (1990).  מוסמכת להנחיית סדנאות כתיבה ושירה מטעם מתא"ן (2000).

### קריירה בתחום האומנות

בין השנים 1990–1994 הייתה קובליו מורה ליסודות הציור והרישום במדרשה לאמנות. בשנים 1994–1996 שימשה כמורה לציור ואיור, בפרויקט מחוננים, בבתי ספר וספריות ציבוריות ברמת השרון ובגבעתיים.בין השנים 1996–2007 הייתה מורה לציור ורישום בתיכון לאומנויות "אלון" ברמת השרון. בשנים 2000–2002 שימשה כמורה לציור בצבעי מים, ב"אסכולות" של האוניברסיטה הפתוחה.

קובליו מתמחה בדרגת מאסטר בצבע מים. שימשה כאמנית מלווה במספר ספרי משוררים.

תערוכת היחיד הראשונה שלה, "יחסים", הוצגה במוזיאון ישראל בשנת 1994.

### פעילות בתחום השירה

בשנת 2014 יצא לאור ספר שירה ואקוורלים של קובליו "מזמן לא שמעתי את טווסי הלילה", בהוצאת אבן חושן.

שיריה של קובליו התפרסמו בעיתונים "הארץ" ו"מעריב" ובכתבי עת (ולעיתים גם ציוריה): "המוסך", "הליקון", משיב הרוח, מאזנים, "אספקלריה", "הפנקס", "זוטא" ו"שבו".

### עיסוקים נוספים

קובליו החלה לנגן בפסנתר בגיל 5 והופיעה בילדותה בקונצרטים כפסנתרנית וזמרת מטעם הקונסרבטוריון הישראלי למוזיקה בתל אביב. בשנים 1986–1987 הושמעה בקול המוסיקה יצירתה המוזיקלית "לב המעיין", בביצועו של דניאל בן זקון.
כיום (2018), עוסקת בהוראת פסנתר ומוזיקה באופן פרטי.
בנוסף, קובליו היא מורה ליוגה מטעם ארגון "שיבננדה" ליוגה הבינלאומי. בין השנים 2000–2010 ניהלה את מרכז שיבננדה (עמית) ליוגה בהרצליה במשותף עם גרא גינזבורג. בין השנים 2003–2016 למדה קורסים בתחומי היוגה והתנדבה באשראמים של ארגון "שיבננדה". 
פעילה בלימוד בהגווד גיטא ובחקר וציור מאומנות הדימוי של קרישנה.

### חיים אישיים

קובליו מתגוררת בהרצליה. אם לבת.

## תערוכות בהן הציגה
### תערוכות יחיד
* 1994 - מוזיאון ישראל, ירושלים, "יחסים"
* 1995 - מקום לאמנות עכשווית, ירושלים - דפנה נאור, "מפרקת מרכיבה"
* 1996 - משכן האמנים הרצליה, "אחת שתיים"
* 2000 - מוזיאון הרצליה לאמנות עכשווית, "כיפה אדומה"
* 2005 - גלריה נחשון, קיבוץ נחשון, "יראת שמיים"
* 2009 - גלריה נחשון, קיבוץ נחשון, "שפת אם"
* 2010 - משכן האמנים הרצליה, "ופתאום נפלה עלי רוח"
* 2011 - גלריה גרוס, תל אביב, "דבר אלי"
* 2015 - גלריה משרד, תל אביב, "גלי קול"

### תערוכות קבוצתיות נבחרות
* 1996 - דפנה נאור, מקום לאמנות עכשווית, ירושלים
* 1997 - גלריה נחמה, יפו
* 1997 - מוזיאון ישראל, ירושלים, "חידת גוף האדם"
* 1997 - תערוכות שונות, משכן האמנים הרצליה, "זימון"
* 1998-1999 - מוזיאון ישראל, "טובל במים טובל באור", צבעי מים באמנות ישראלית
* 2009 - הזירה במעבדה, ירושלים, "קולה של המילה"- אקוורלים על אריזות של תרופות
* 2010 - קיבוץ גלויות 45, תל אביב, "שיתוק שינה"
* 2011 - אוניברסיטת בן-גוריון בנגב, המחלקה לאמנויות, "אני רומני: ציר בוקרשט - תל אביב"
* 2016-2017 - מכון ויצמן למדע, "יהיה בסדר": רפואה בראי אמנות.

## ספרים
### ספר שירה שכתבה
* "מזמן לא שמעתי את טווסי הלילה", שירים ואקוורלים, בעריכת טל ניצן, הוצאת אבן חושן (2014).

### ספרים בהם שימשה כאמנית מלווה
* "מחברת החלומות" - שירים: אגי משעול; ציורים: איריס קובליו, הוצאת אבן חושן (2000)
* "שורות" - סיפורים: גרא גינזבורג; אקוורלים: איריס קובליו, הוצאת אבן חושן (2002)
* "זמן טרופות" - שירים: משה יצחקי; ציורים: איריס קובליו, הוצאת חלפי לספרי אמנות (2009)
* "גני הזהב של סנקטאפו" - שירים: יקיר בן משה, איורים: דנה דרויש, ציורי הילדים: איריס איריסיה קובליו, הוצאת חרגול (2010)
* "צעדים בשלג" - סיפורים: גרא גינזבורג; אמנית מלווה: איריס איריסיה קובליו, הוצאת אבן חושן (2016).

### ספרים בהם ציוריה מופיעים בכריכות
* זהר איתן, "שו-האי מתאמן בהטלת כידון", הוצאת הליקון-ביתן (1996)
* חנה ליבנה, "פרת הברזל", הוצאת גוונים (2000)
* פריה הרט, "פריה הרט סוטרות היוגה של פטנג'לי", הוצאת מודן (2008)
* משה יצחקי, "נהרות נשאו קולם", הוצאת הקיבוץ המאוחד (2009)
* סיון הר-שפי, "תהילים ליום רעש", הוצאת הקיבוץ המאוחד (2010).

## מענקים ומלגות
* שלוש מלגות הצטיינות, אוניברסיטת פנסילבניה (1987–1990)
* מלגת מרכז גוטמן (1989–1990)
* מלגת משכן האמנים בהרצליה, חלל עבודה - סטודיו (1996)
* מענק אמן מורה, פרויקט אמנות בעקבות אריך קסטנר (1999)
* מענק אמן מורה, פרויקט אמנות בעקבות שירה עברית עכשווית (2000).

## גלריה

## קישורים חיצוניים

* 
*
* ערוץ הווידאו של איריס איריסיה קובליו, באתר יוטיוב
* ציוריה של איריס איריסיה קובליו, באתר פליקר
* 
* איריס איריסיה קובליו, באתר "סלונה"
* לקט כתבות מהעיתונות הכתובה העוסקות באיריס איריסיה קובליו, דרך הבלוג של איריס איריסיה קובליו
* מאמרים של איריס איריסיה קובליו, באתר "פרשן", פברואר-מרץ 2008
* דפנה שחורי, עבודות של איריס קובליו שנעשו בהשראת שיריי, בבלוג של דפנה שחורי באתר "בננות", 25 במרץ 2009

### ביקורות על יצירותיה
* פריחת האיריס, באתר "סלונה", 6 באוקטובר 2010
* הפירות של איריס, בבלוג "הר הקסמים", 3 ביולי 2011
* דרור גרין, פיוט 2015, באתר "טיפול נפשי באינטרנט", פברואר 2015
* עדה ק. ורטהיימר, עונג ענוג, כפי שפורסם בבלוג "בלוגיעדה" בישראבלוג, 30 בספטמבר 2014
* גיא פרל, אַדְוַת הָאֲגַם הִיא הַקָּשָׁה בְּיוֹתֵר לְצִיּוּר" – קריאה בספר 'מזמן לא שמעתי את טוסי הלילה' (פורסם במקור ב"עיתון 77", גיליון 384), 10 באוקטובר 2015

## הערות שוליים

קטגוריה:ציירות ישראליות
קטגוריה:ציירים ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:מוזיקאיות ישראליות
קטגוריה:מוזיקאים ישראלים
קטגוריה:בלוגריות ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:בוגרות אוניברסיטת פנסילבניה
קטגוריה:בוגרי אוניברסיטת פנסילבניה
קטגוריה:מורות לציור בישראל
קטגוריה:מורים לציור בישראל
קטגוריה:מורות ליוגה בישראל
קטגוריה:מורות למוזיקה בישראל
קטגוריה:מורים למוזיקה בישראל
קטגוריה:בוגרות תלמה ילין
קטגוריה:בוגרי תלמה ילין
קטגוריה:הרצליה: אישים
קטגוריה:ערכים שנערכו במסגרת מיזם ויקי נשים
קטגוריה:מורים ליוגה בישראל
קטגוריה:בלוגרים ישראלים
קטגוריה:ישראליות שנולדו ב-1959
קטגוריה:ישראלים שנולדו ב-1959